De Rustica se olyfolies het 'n goue medalje in elke kategorie gewen. Vanjaar se kompetisie was die elfde een en het 'n rekord van 110 inskrywings gelok.
Rob Still, wat De Rustica begin het, het in reaksie gesê die reeks goue medaljes wat De Rustica as 'n jong landgoed die afgelope vier jaar ingeryg het is 'n bewys dat die mikroklimaat van De Rustica se boorde uiters geskik is vir die lewering van olyfolie van uitstaande gehalte.